Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Ir-Rapport Speċjali Nru 9 tal-Qorti Ewropea tal-Awdituri jiddikjara li l-allokazzjoni ta' EUR 1.9 biljun f'għajnuna lir-Repubblika Demokratika tal-Kongo (RDK) mill-2003 'l hawn ma ħallietx ir-riżultati maħsuba. Madankollu, il-Kummissarju għall-Iżvilupp isostni li għadu kmieni wisq biex naslu għal konklużjonijiet ta' dan it-tip. In-nuqqas ta' infrastruttura soċjali fir-RDK jagħmilha diffiċli biex l-għajnuna tissarraf f'servizzi li jikkontribwixxu għall-għan tal-UE tal-"istabilizzazzjoni sostenibbli". Il-Kummissjoni tista' tindika l-programmi li din l-għajnuna qed tiffinanzja fir-RDK? X'inhuma s-sistemi li tista' tuża l-Kummissjoni biex tasal għall-effetti tal-għajnuna u l-programmi tagħha fir-RDK? Il-Kummissjoni kif se tadatta l-programmi tagħha għall-isfidi li qed tħabbat wiċċha magħhom? Ir-rapport tal-Qorti tal-Awdituri jintrabat ma' qasam ta' attività wieħed biss — il-governanza — li jirrappreżenta madwar 20 % taċ-ċifra kkwotata ta' EUR1,9 biljun. Ir-rapport eżamina 16-il proġett (li jirrappreżentaw madwar EUR 400 miljun) fil-qasam tal-governanza, xi wħud minnhom fi stadju bikri ta' implimentazzjoni, filwaqt li oħrajn għadhom qed jiġu implimentati. Rigward sistemi ta' monitoraġġ tal-Kummissjoni, kull sena numru ta' proġetti jiġu magħżula biex ikunu s-suġġett ta' missjonijiet ta' "monitoraġġ orjentat lejn ir-riżultati" , imwettqa minn konsulenti indipendenti. Id-delegazzjoni tal-UE twettaq ukoll evalwazzjonijiet regolari ta' nofs il-perjodu u finali tal-proġetti kif ukoll evalwazzjonijiet ta' pajjiżi fuq livell usa'. Dawn jipprovdu lezzjonijiet għat-tfassil ta' proġetti fil-ġejjieni. Fl-aħħar nett, id-Delegazzjonijiet tal-UE jwettqu wkoll żjarat tal-proġetti regolari u jagħmlu laqgħat mal-maniġers tal-proġetti sabiex jittrattaw problemi ta' konġestjoni urġenti b'rabta mal-implimentazzjoni tal-proġett. L-impatt ta' portafoll totali ta' għajnuna fi kwalunkwe pajjiż partikolari jiġi evalwat matul ir-reviżjonijiet ta' nofs il-perjodu u tat-tmiem tal-perjodu tal-Programm Indikattiv Nazzjonali tiegħu. Id-dipartimenti tal-Kummissjoni qed jaħdmu wkoll fuq metodoloġija mtejba għall-kejl tar-riżultati u l-impatt tal-kooperazzjoni għall-iżvilupp. Il-Kummissjoni hija konxja li l-progress fil-qasam tal-governanza fir-RDK huwa kajman. Din hija konsegwenza partikolarment tal-ambjent diffiċli li fih tingħata assistenza għar-RDK. Madankollu, il-Kummissjoni hija konvinta li l-għajnuna tagħha lir-RDK miexja f'direzzjoni pożittiva u li l-kooperazzjoni tal-UE qiegħda tissarraf f'impatti pożittivi fis-settur tal-governanza. Fit-8 ta' Ottubru 2013, fl-istqarrija għall-istampa (IP/13/923), il-Kummissjoni ħabbret li ser tkompli tappoġġa l-isforzi ta' El Salvador biex jeqred il-faqar. Il-finanzjament li l-UE pprovdiet bejn l-2007 u l-2013 intefaq fit-trawwim tal-koeżjoni soċjali, it-tkabbir ekonomiku u l-integrazzjoni u l-kummerċ reġjonali. Il-Kummissjoni tista' tikkummenta b'mod aktar speċifiku dwar in-natura tal-appoġġ finanzjarju li qed tagħti lil El Salvador? X'fondi ġew allokati lil dan il-pajjiż bejn Ġunju 2012 u Ġunju 2013? Il-Kummissjoni wettqet xi valutazzjoni dwar l-effikaċja tal-finanzjament tal-UE fir-rigward tas-settur privat f'El Salvador? Jekk iva, tista' tipprovdi r-riżultati tal-valutazzjonijiet ikkonċernati? L-appoġġ finanzjarju tal-UE għal kooperazzjoni bilaterali ma' El Salvador huwa definit mid-Dokument ta' Strateġija tal-Pajjiż (CSP) 2007-2013 b'portafoll ta' EUR 121 miljun. Kien totalment impenjat f'Ottubru 2011. Huwa implimentat prinċipalment permezz ta' appoġġ baġitarju settorjali (madwar 90%). L-implimentazzjoni miexja mingħajr problemi, iffaċilitata minn korpi governattivi żviluppati sew li huma motivati u interessati biex imexxu l-pajjiż "il quddiem. Bejn Ġunju 2012 u Ġunju 2013 il-fondi allokati għal El Salvador kienu jikkonċernaw il-programmi tematiċi bħal Atturi Mhux Statali u Awtoritajiet Lokali (NSA/LA), l-Istrument Ewropew għad-Demokrazija u għad-Drittijiet tal-Bniedem (EIDHR) u l-programm ta" assistenza fil-qasam tal-migrazzjoni u l-asil (AENEAS). Il-kontribut tal-UE għal proġetti tematiċi kurrenti jammonta għal madwar EUR 14-il miljun. Il-fondi allokati għal El Salvador matul il-perjodu Ġunju 2012-Ġunju 2013 jammontaw għal EUR 6,7 miljun. Il-Kummissjoni ma wettqitx valutazzjoni tal-impatt ta' appoġġ għall-iżvilupp tas-settur privat għax ma kienx settur ewlieni fid-Dokument ta' Strateġija tal-Pajjiż tal-2007-2013. Il-programmazzjoni tal-UE għall-2014-2020 u l-qafas multiannwali għadhom ma ġewx adottati. Huwa prematur li l-Kummissjoni tiddeċiedi fuq azzjonijiet futuri. Skont in-NU, il-produzzjoni dinjija tal-fertilizzanti mistennija tiżdied matul l-2014. Dan mistenni joħloq problemi ambjentali minħabba li l-fertilizzanti jaħlu l-enerġija filwaqt li jiġġeneraw it-tniġġis. Il-Kummissjoni tista' tikkumenta dwar l-effikaċja tar-regolamenti attwali tal-UE dwar il-fertilizzanti? Il-Kummissjoni biħsiebha twessa' l-ambitu ta' din il-leġiżlazzjoni bi tweġiba għax-xejriet previsti fil-produzzjoni tal-fertilizzanti? Jekk iva, x'miżuri biħsiebha tieħu l-Kummissjoni? Skont l-industrija tal-fertilizzanti Ewropea, tul dawn l-aħħar 20 sena ġiet osservata xejra ta' tnaqqis fil-produzzjoni tal-fertilizzanti fl-UE minħabba tnaqqis tal-konsum Ewropew. It-titjib fl-effiċjenza tal-użu tal-fertilizzanti tippermetti lill-bidwi Ewropew jipproduċi aktar għelejjel b'inqas fertilizzant minn 20 sena ilu. Il-Kummissjoni qed tippjana li tindirizza dawn il-problemi billi tipproponi reviżjoni tar-Regolament dwar il-Fertilizzanti matul is-sena d-dieħla li se testendi l-kamp ta' applikazzjoni tiegħu għall-fertilizzanti organiċi, il-materjali li jtejbu l-ħamrija, il-mezzi ta' tkabbir, il-bijostimulanti tal-pjanti u l-addittivi tal-fertilizzanti. Dan se jikkontribwixxi għal Ewropa aktar effiċjenti fl-użu tar-riżorsi u li titħeġġeġ l-innovazzjoni permezz tal-ħolqien ta' suq intern għall-irkupru ta' nutrijenti minn skart bijodegradabbli jew billi jiġi ffaċilitat it-tqegħid fis-suq ta' addittivi agronomiċi li jikkontribwixxu għal użu aktar effiċjenti tan-nutrijenti.
Extracted from C_218_2014.html